พรรครัฐบาลซิมบับเวเดินหน้าถอดถอน “มูกาเบ” พ้นประธานาธิบดี - FINNOMENA
พรรครัฐบาลซิมบับเวเดินหน้าถอดถอน “มูกาเบ” พ้นประธานาธิบดี ชี้ปล่อยให้เมียช่วงชิงอำนาจตามรัฐธรรมนูญ
21 พ.ย. 2560

พรรครัฐบาลซิมบับเวเดินหน้าถอดถอน “มูกาเบ” พ้นประธานาธิบดี ชี้ปล่อยให้เมียช่วงชิงอำนาจตามรัฐธรรมนูญ
โดยสมาชิกอาวุโสของพรรคระบุว่า กระบวนการถอดถอนดังกล่าวน่าจะใช้เวลาราว 2 วันจึงแล้วเสร็จ และการถอดถอนมูกาเบน่าจะเสร็จสิ้นภายในวันที่ 23 พฤศจิกายน
ทั้งนี้มีการตั้งข้อกล่าวหากับมูกาเบหลายกระทง โดยข้อหาหลักคือการที่เขายินยอมให้นางเกรซ มูกาเบ ภริยาที่อายุน้อยกว่ากันถึง 40 ปีช่วงชิงอำนาจตามรัฐธรรมนูญทั้งที่นางเกรซไม่มีสิทธิโดยชอบธรรมที่จะเป็นผู้นำรัฐบาล ดูหมิ่นดูแคลนข้าราชการพลเรือน และใส่ร้ายป้ายสีกองทัพ
ก่อนหน้านี้พรรคซานู-พีเอฟเพิ่งจะปลดมูกาเบพ้นจากตำแหน่งหัวหน้าพรรค พร้อมกับยื่นคำขาดให้ลาออกจากตำแหน่งประธานาธิบดีภายในเวลาไม่ถึง 24 ชั่วโมง โดยขีดเส้นตายให้ภายในเที่ยงวันที่ 20 พฤศจิกายน แต่มูกาเบปฏิเสธที่จะดำเนินการตามคำเรียกร้อง ทำให้พรรคเดินหน้าถอดถอนมูกาเบออกจากตำแหน่งทันที
ที่มา : มติชนออนไลน์
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: